OzLabs/hebrew-wiki-articles huggingface dataset:
פיזשאבון

פיזשאבון (בהונגרית: Füzesabony) היא עיר במחוז הווש בצפון מזרח הונגריה. עד לשואה הייתה בה קהילה יהודית.

כמו יישובים רבים באירופה גם בפיזשאבון מספר התושבים נמצא בירידה. כך, בשנת 1990 חיו בכפר 7,907 תושבים ובשנת 2021 רק 7,265 תושבים.

על פי עדויות ארכאולוגיות המוצגות במוזיאון הלאומי ההונגרי האזור מיושב מהתקופה הפרהיסטורית. פיזשאבון עצמו מוזכר לראשונה בתעודות משנת 1261 ומאז הוא מיושב לסירוגין. הכפר הפך לעיר רשמית ב-1 במרץ 1989.

== יהודי פיזשאבון ==
הכנסייה הקתולית, שעל רכושה עומד הכפר, מנעה התיישבות יהודית עד למחצית השנייה של המאה ה-19. היהודים שהתיישבו בה לאחר מכן היו ברובם סוחרים ופקידים. היחסים בין הנוצרים ליהודים היו בדרך כלל טובים גם בתקופת "הטרור הלבן" לא נפגעו היהודים באזור.

הקהילה עצמה התארגנה בסוף המאה ה-19 והצטרפה לזרם האורתודוקסי. בשנת 1910 נבנה בכפר בית כנסת, בנוסף לבית ספר, חדר, אגודת נשים ומקווה שהיו לקהילה.

לא הייתה בכפר פעילות של התנועה הציונית ושליחי המפלגות הציוניות לא הורשו להופיע בפומבי בקהילה.

במלחמת העולם הראשונה נהרגו שלושה יהודים בקרבות.

בשנת 1942 הוטלו מגבלות על חנוונים יהודים, נאסר עליהם למכור סחורות שונות, בעלי מלאכה לא הצליחו להשיג חומרי גלם והציבור נצטווה לא לתת להם עבודה. לבסוף, איבדו יהודים רבים את רישיונותיהם ושליש מהקהילה היה תלוי במוסדות רווחה. באותה שנה נלקחו 15 גברים לעבודות כפייה.

בשנת 1944, בעקבות הכיבוש הגרמני, נעצרו עשרה יהודים ונשלחו למחנה מעצר, כולם נהרגו. בפסח 1944 נצטוו היהודים להגיע לשוק עם כלים לבניית כביש תוך 30 יום. ובמאי הועברו היהודים לגטו שם הוחזקו יותר מ-2,000 יהודים. חוץ מהחולים והקשישים, כולם ישנו בשטח הפתוח. לאחר ימים אחדים הופרדו אותם יהודים כשירים לעבודה מהאחרים, ונשלחו לקישגומבאש (). מאוחר יותר הם הועברו למחנה ההשמדה הנאצי אושוויץ. מספר שבועות לאחר מכן, השאר נשלחו ל-קרצ'נד שם עברו חקירה אכזרית כדי לגרום להם לחשוף את מקום הימצאם של תכשיטיהם וחפצי ערך אחרים. לבסוף, ב-15 ביוני, הם גורשו למחנה ההשמדה אושוויץ.

לאחר המלחמה חזרו 25 ניצולים לכפר, הקימו אנדרטה לנספים וניסו לחדש את חיי הקהילה. בשנת 1964 חיו בכפר שלושה יהודים.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|197
|3,821
|-
|1910
|211
|
|-
|1920
|182
|
|-
|1930
|203
|
|-
|1941
|170
|6,133
|-
|}

==קישורים חיצוניים==

* 
* 

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ירגזי שחור-סינר

ירגזי שחור-סינר (שם מדעי: Poecile hypermelaenus) הוא מין של ציפור שיר קטנה וחומה ממשפחת הירגזיים החיה ביערות הרריים בדרום סין ומיאנמר. נחשב בעבר לתת-מין של ירגזי ביצות,<ref name=":1"></ref> אם כי פוצל ממנו. ירגזי שחור-סינר הוכרז כמין בסכנת הכחדה במיאנמר ב-4 במרץ 2020.<ref name=":2"></ref>
== מאפיינים פיזיים ==
ירגזי שחור-סינר הוא מין עוף קטן וחום באורך 11.5 ס"מ ומשקל 9–11.5 גרם. הראש שחור מבריק עם לחיים לבנות. הבטן בצבע בז' ירקרק, והגב בצבע חום-ירוק זית. על החזה והגרון כתם שחור גדול, מקור שמו.<ref name=":0"></ref> אברות הזנב והכנפיים בצבע חום אפרפר. סוככות הכנף בצבע אפור כהה עם שוליים בצבע ירוק-זית. בכסות קיץ, הכיפה דהויה יותר, והגחון כהה ואפרפר יותר. דומה מאוד לקרוביו, ירגזי הרים וירגזי ביצות. הזנב קצר יותר מאצל ירגזי ביצות, הכתם השחור על החזה והגרון גדול יותר, והגחון ירקרק ולא חום. הזנב יחסית רבוע, כאשר אברות הזנב הקיצוניות קצרות רק במילימטר וחצי מהאמצעיות. אצל הצעירים, הכיפה דהויה, הלחיים צהבהבות, הגחון בז' חם ולא ירקרק, ואברות הזנב הקיצוניות עם שוליים לבנות. קשתית העין חומה כהה, והמקור שחור וקצר. כף הרגל בצבע אפור כחלחל. הכנף באורך 57–68.5 מ"מ אצל הזכרים ו-55–64 מ"מ אצל הנקבות. הזנב באורך 42.5–60 מ"מ. המקור באורך 9–11 מ"מ, וכף הרגל באורך 14–16.5 מ"מ. קריאות אופייניות נשמעות כ-"סטיפ" ו-"סי-סי" בקול גבוה ודק, "פסיופ" פוצץ, וגרגור "צ'רררר".<ref name=":1" />

== תפוצה ובית גידול ==
ירגזי שחור-סינר חי ביערות מחטניים הרריים בדרום סין וביערות מעורבים במיאנמר.<ref name=":0" /> טווח התפוצה (כ–1,490,000 קמ"ר) של מין זה גדול, ולכן המין אינו מתקרב לסף סכנת הכחדה לפי קריטריון גודל הטווח. גודל האוכלוסייה לא כומת, אך לא סביר שהוא מתקרב לסף סכנת ההכחדה על פי קריטריון גודל האוכלוסייה. מגמת האוכלוסייה יציבה, ועל כן אין ירידה מהירה מספיק כדי להתקרב לסף סכנת הכחדה לפי קריטריון מגמת האוכלוסייה. על כן, ירגזי שחור-סינר מסווג כמין ללא חשש.<ref></ref> ירגזי שחור-סינר הוכרז כמין בסכנת הכחדה במיאנמר ב-4 במרץ 2020 על ידי מחלקת היערות של משרד משאבי הטבע ושימור הסביבה של מיאנמר .<ref name=":2" />
== טקסונומיה ==
הירגזי שחור-הסינר תואר לראשונה על ידי שני חוקרים רוסים, מיכאיל ברזובסקי וולנטין ביאנקי בשנת 1891.<ref name=":4"></ref> בעבר נחשב לתת-מין של ירגזי ביצות,<ref name=":1" /> אך פוצל ממנו. במשך שנים רבות נחשב למין בסוג ירגזי ביחד עם רוב הירגזיים האחרים, אך מחקר משנת 2005 (גיל, סליקאס ושלדסון, 2005) מבוסס נתונים גנטיים ומורפולוגיים תמך בהפרדת הסוג פויסילה,<ref></ref> כפי שביצעו גופים אחדים, ובהם IUCN{{כ}},<ref></ref> ITIS{{כ}},<ref></ref> ו-IOC .<ref></ref> תוצאות דומות חזרו במחקר מאוחר יותר (יוהנסון ואחרים, 2013), אם כי פוצלו מהסוג מספר מינים לסוג סיטיפרוס.<ref></ref> טקסון האחות של ירגזי שחור-סינר הוא ירגזי ביצות.

=== עץ פילוגנטי ===
לפי טריץ' ואחרים (2017), העץ הפילוגנטי של הסוג (Poecile) הוא:<ref></ref>

== קישורים חיצוניים ==

* מפת תחום תפוצה והקלטות של [https://www.xeno-canto.org/species/Poecile-hypermelaenus ירגזי שחור-סינר] באתר Xeno-canto 
== הערות שוליים ==

קטגוריה:מיאנמר: עופות
ש
שחור
בלו קימבל

בלו קימבל (באנגלית: Blue Kimble נולד ב-3 בינואר 1983) הוא שחקן קולנוע, טלוויזיה ודוגמן אמריקאי.

== ביוגרפיה ==
קימבל נולד וגדל באטלנטה, ג'ורג'יה .<ref name="auto"></ref> לפני שפנה למשחק הוא שיחק הכדורגל בקבוצת באפלו בילס .<ref name="auto" />

== קריירה ==

לאחר קריירת הכדורגל שלו, הוא החל להופיע בסדרות טלוויזיה, בהן The Game, Being Mary Jane ועוזרות בית נחושות. הוא הופיע ביותר מ-20 סרטים שצולמו באטלנטה. <ref></ref> <ref></ref>

בשנת 2018, החל קימבל לככב בתור סוייר בסדרת הדרמה "מונוגמיה" של ערוץ הסרטים העירוני . <ref></ref> בשנת 2020, הוא החל לככב באופרת הסבון "חסר רחמים". <ref></ref>

בשנת 2019, שיחק בתפקיד ראשי לצד צ'ייס קרופורד בסרט מותחן הדרמה האמריקאי "Nighthawks". <ref>https://www.imdb.com/title/tt6801218/?ref_=nv_sr_srsg_2%7Ctitle=Nighthawks%7Cwebsite=imdb.com</ref>

בשנת 2022 שיחק בסרט "Bid for Love".

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:כדורגלנים אמריקאים
קטגוריה:דוגמנים אמריקאים
קטגוריה:ג'ורג'יה: כדורגלנים
קטגוריה:אמריקאים שנולדו ב-1983
שורש 98

שורש 98, או וַה בּוּ (בסינית: 瓦部, פיניין: Wǎ bù) הוא השורש התשעים-ושמונה של הכתב הסיני. פירושו "אריח" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים.

במילון קאנגשי יש 174 תווים (מתוך 49,030) שניתן למצוא תחת רדיקל זה.

== התפתחות ==
<gallery>
קובץ:瓦-bigseal.svg|הצורה בכתב החותם הגדול דָאגְ'ווָאן (大篆; פיניין: Dàzhuàn) לפני מעל 2,000 שנה
קובץ:瓦-seal.svg|הצורה בכתב החותם הקטן או שְׂיָאוגְ'ווָאן (小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |瓦
|-
| +2
| style="font-size: large;" |瓧
|-
| +3
| style="font-size: large;" |瓨瓩
|-
| +4
| style="font-size: large;" |瓪瓫瓬瓭瓮瓯瓰瓱瓲
|-
| +5
| style="font-size: large;" |瓳瓴瓵
|-
| +6
| style="font-size: large;" |瓶瓷瓸
|-
| +7
| style="font-size: large;" |瓹瓺瓻瓼
|-
| +8
| style="font-size: large;" |瓽瓾瓿甀甁
|-
| +9
| style="font-size: large;" |甂甃甄甅甆
|-
| +10
| style="font-size: large;" |甇甈甉
|-
| +11
| style="font-size: large;" |甊甋甌甍甎甏甐甑
|-
| +12
| style="font-size: large;" |甒
|-
| +13
| style="font-size: large;" |甓甔甕
|-
| +14
| style="font-size: large;" |甖
|-
| +16
| style="font-size: large;" |甗
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=74E6 מסד נתונים של Unihan - U+74E6]

קטגוריה:שורשים (כתב סיני)
שורש 88

שורש 88, או פוּ בּוּ (בסינית: 父部, פיניין: Fù bù) הוא השורש השמונים-ושמונה של הכתב הסיני. פירושו "אב" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 10 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:父-oracle.svg|השורש בכתב עצמות הניחוש (甲骨文; גְ'יָאגוּוֶן; פיניין: Jiǎgǔwén) מלפני 3,500 שנה
קובץ:父-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:父-bigseal.svg|הצורה בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:父-seal.svg|הצורה בכתב החותם הקטן (שְׂיָאוגְ'ווָאן, 小篆 xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |父
|-
| +2
| style="font-size: large;" |爷<sup>SC</sup> (=爺)
|-
| +4
| style="font-size: large;" |爸
|-
| +5
| style="font-size: large;" |㸖
|-
| +6
| style="font-size: large;" |爹
|-
| +9
| style="font-size: large;" |爺
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=7236 מסד נתונים של Unihan - U+7236]

קטגוריה:שורשים (כתב סיני)
אולפני טוויקנהאם

אולפני טוויקנהאם (באנגלית: Twickenham Studios) הוא אולפן קולנוע וטלוויזיה ברובע ריצ'מונד שעל התמזה בלונדון. המבנה נוסד ב-1913 על אתר שהיה זירת החלקה על הקרח. בשעתו היה זה אולפן ההסרטה הגדול בבריטניה.

== היסטוריה ==
=== עד מלחמת העולם השנייה ===
האולפנים נוסדו על ידי חברת London Film Company בשנת 1913. החברה פשטה רגל ב-1920 ומכרה את האולפן להפקות עצמאיות. בשנות השלושים רכש את האולפנים למפיק יוליוס האגן, שהשתמש בו יום ולילה (עם צוותים שונים) לשם הפקת סרטי מקור בריטיים בכמות גדולה. ב-1933 לאחר שסרטו של אלכסנדר קורדה, "חייו הפרטיים של הנרי השמיני" היה מועמד לפרס אוסקר לסרט הטוב ביותר, החליט האגן לנסות ולהפיק סרטים איכותיים יותר שיצליחו באמריקה. הוא שיפץ את האולפנים והחל לעסוק גם בהפצה. אולם, האולפנים הגדולים של הוליווד בלמו את ההפצה העצמאית של האולפן הבריטי והסרטים אף לא זכו בהצלחה בבריטניה. ב-1937 פשט האגן רגל. בתקופת מלחמת העולם השנייה שימשו האולפנים למספר הפקות מקור עצמאיות, בהם "כוכבים מציצים מרום" של קרול ריד.

=== שנות השישים ===
בשנות השישים, ימי לונדון החוגגת, צולמו באולפנים כמה מהסרטים הבריטיים הבולטים של התקופה, בהם "Repulsion", סרטו הראשון באנגלית של רומן פולנסקי, "אלפי" ו"הג'וב האיטלקי" בכיכובו של מייקל קיין. כן צולמו באולפנים שני הסרטים הראשונים של הביטלס: "לילה של יום מפרך" ו"Help!" וכן הסרטון שצולם לקידום הסינגל "Hey Jude". בינואר 1969 התחילו חברי הביטלס להשתמש באולפנים כאתר חזרות לפרויקט Get Back, במסגרתו צולם הסרט Let It Be שתיעד את ההקלטות. בהמשך עברו החזרות והצילומים לאולפני אפל רקורדס. חלקו הראשון של הסרט התיעודי The Beatles: Get Back מאת פיטר ג'קסון מ-2021 כולל צילומים מהחזרות באולפני טוויקנהאם.

== מבחר סרטים נוספים שצולמו או הופקו באולפני טוויקנהאם ==
* מונטי פייתון והגביע הקדוש (מונטי פייתון, 1975)
* זאב אמריקאי בלונדון (ג'ון לנדיס, 1981)
* בלייד ראנר (רידלי סקוט, 1982)
* דג ושמו וונדה (מונטי פייתון, 1988)
* האחרים (אלחנדרו אמנבר, 2001)
* ניקולס ניקלבי (דאגלס מקגרת', 2002)
* נערות לוח השנה (נייג'ל קול, 2003)
* חיוך של מונה ליזה (מייק ניואל, 2003)
* המין היפה (ריצ'רד אייר, 2004)
* וימבלדון - אהבה בלבן (ריצ'רד לונקריין, 2004)
* ציידי המחשבות (רני הארליין, 2004)
* מסביב לעולם בשמונים יום (פרנק קורצ'י, 2004)
* האויב שבפנים: אפוקליפסה (אלכסנדר וויט, 2004)
* משחקי בילוש (Sleuth) (קנת בראנה, 2007)
* אליזבת: תור הזהב (שחר קפור, 2007)
* האחד והיחיד (ריצ'רד לונקריין, 2009)
* קיק אס (מת'יו ווהן, 2010)
* החוב (ג'ון מאדן, 2011)
* מלון מריגולד האקזוטי (ג'ון מאדן, 2011)
* סוס מלחמה (סרט) (סטיבן ספילברג, 2011)
* אשת הברזל (סרט) (פילידה הויל, 2011)
* השבוע שלי עם מרילין (סיימון קרטיס), 2011)
* מלחמת העולם Z (מארק פורסטר, 2013)

== הפקות טלוויזיה נבחרות ==
* טלטאביז
* מקמאפיה
* מראה שחורה

== קישורים חיצוניים ==

* 

קטגוריה:אולפני קולנוע
קטגוריה:אולפני טלוויזיה
קטגוריה:לונדון: מבנים
קטגוריה:ריצ'מונד שעל התמזה
קטגוריה:הביטלס
שורש 157

שורש 157, או דְזוּ בּוּ (בסינית: 足部, פיניין: Zú bù) הוא השורש המאה חמשים-ושבעה של הכתב הסיני. פירושו "רגל" והוא אחד מתוך 20 (מתוך סך הכל 214 שורשי הקאנגשי) שורשים המורכבים משבעה קווים.

במילון קאנגשי יש 580 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:足-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:足-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |足
|-
| +2
| style="font-size: large;" |趴
|-
| +3
| style="font-size: large;" |趵趶趷趸<sup>SC</sup> (=躉)
|-
| +4
| style="font-size: large;" |趹趺趻趽趾趿跀跁跂跃<sup>SC</sup> (=躍)跄<sup>SC</sup> (=蹌)
|-
| +5
| style="font-size: large;" |跅跆跇跈跉跊跋跌跍跎跏跐跑跒跓跔跕跖跗跘跙跚跛跜距跞<sup>SC</sup> (=躒)践<sup>SC</sup> (=踐)
|-
| +6
| style="font-size: large;" |践<sup>JP</sup> (=踐)趼跟跠跡跢跣跤跥(=跺)跦跧跨跩跪跫跬跭跮路跰跱跲跳跴跶<sup>SC</sup> (=躂)跷<sup>SC</sup> (=蹺)跸<sup>SC</sup> (=蹕)跹<sup>SC</sup> (=躚)跺跻<sup>SC</sup> (=躋)
|-
| +7
| style="font-size: large;" |跼跽跾跿踀踁(=脛<small>->肉</small>)踂踃踄踅踆踇踈<sup>JP</sup> (=疏<small>->疋</small>)踉踊<sup>SC</sup> (=踴)踋踌<sup>SC</sup> (=躊)踍踎
|-
| +8
| style="font-size: large;" |踏踐踑踒踓踔踕踖踗踘(=鞠<small>->革</small>)踙踚踛踜踝踞踟踠踡踢踣踤踥踦踧踨踩踪<sup>SC / JP</sup> (=蹤)踬<sup>SC</sup> (=躓)踭踮踯<sup>SC</sup> (=躑)踺
|-
| +9
| style="font-size: large;" |踫(=碰<small>->石</small>)踰(=逾<small>->辵</small>/窬<small>->穴</small>)踱踲踳踴踵踶踷踸踹踻踼踽踾踿蹀蹁蹂蹃蹄蹅
|-
| +10
| style="font-size: large;" |蹆蹇蹈蹉蹊蹋蹌蹍蹎蹏(=蹄)蹐蹑<sup>SC</sup> (=躡)蹒<sup>SC</sup> (=蹣)蹓
|-
| +11
| style="font-size: large;" |蹔(=暫<small>->日</small>)蹕蹖蹗蹘蹙蹚蹛蹜蹝蹞(=跬)蹟(=跡)蹠(=跖)蹡蹢蹣蹤蹥蹦蹧(=糟<small>->米</small>)蹮躀
|-
| +12
| style="font-size: large;" |蹨蹩蹪蹫蹬蹭蹯蹰<sup>SC</sup> (=躕)蹱蹲蹳蹴蹵(=蹴)蹶蹷蹸蹹蹺蹻蹼蹽蹾蹿<sup>SC</sup> (=躥)
|-
| +13
| style="font-size: large;" |躁躂躃躄躅躆躇躈躉
|-
| +14
| style="font-size: large;" |躊躋躌(=䟼)躍躎躏<sup>SC</sup> (=躪)
|-
| +15
| style="font-size: large;" |躐躑躒躓躔躕躖
|-
| +16
| style="font-size: large;" |躗躘躙躚躛躜<sup>SC</sup> (=躦)
|-
| +17
| style="font-size: large;" |躝躞躟躠
|-
| +18
| style="font-size: large;" |躡躢躣躤躥
|-
| +19
| style="font-size: large;" |躦躧
|-
| +20
| style="font-size: large;" |躩躪
|-
| +21
| style="font-size: large;" |躨
|}

== לקריאה נוספת ==

* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=8DB3 מסד נתונים של Unihan - U+8DB3]

קטגוריה:שורשים (כתב סיני)
כבודו (סדרת טלוויזיה אוסטרית)

כבודו (בגרמנית: Euer Ehren) היא סדרת טלוויזיה אוסטרית-גרמנית בכיכובו של סבסטיאן קוך . הסדרה מהווה עיבוד לסדרת הטלוויזיה הישראלית בשם זה (2017-2019), שנוצרה על ידי רון ניניו ושלמה משיח.<ref>[https://der.orf.at/unternehmen/aktuell/210119_dreharbeiten_euer_ehren100.html Drehstart für „Euer Ehren“ mit Sebastian Koch, Tobias Moretti, Paula Beer und Ursula Strauss]</ref> הסדרה הופקה עבור רשת ORF וכוללת שישה פרקים.<ref></ref>

דרמת מתח על שופט בעל שם באינסברוק המסכן הכל כדי להציל את בנו לאחר בריחתו ממערכת המשפט ומארגון מאפיה נקמני.

==עלילה==
השופט מיכאל יעקובי הוא דמות מכובדת בעלת שם באינסברוק. כבר שנים שהוא נלחם בפשע המאורגן במעבר ברנר, בלתי מושחת ונחוש. עם מעצרו של ראש חמולה סרבית, הוא מכה קשות בפשע המאורגן. אבל פתאום עולמו של יעקובי מתפרק. בנו ג'וליאן גורם לתאונה שבה בנו של ראש החמולה הכלוא נפצע קשה. ג'וליאן נכנס לפאניקה ונמלט. יעקובי רוצה להגן על בנו בכל האמצעים מפני מאסר ומנקמת קרטל הסמים חסר המצפון, עליו השתלטה בתו של ראש החמולה. אבל התקרית יוצרת הסלמה מסוכנת. השופט נאלץ לזרוק את כל מה שהוא אי פעם האמין בו ומוציא בשוגג מפולת של שקרים, מניפולציות ואלימות. יעקבי ומשפחתו נגררים יותר ויותר לתהום. כעת אין דרך חזרה.

==צוות השחקנים==

==הפקה==
צילומי הסדרה החלו ב־13 בינואר 2021 בווינה והסביבה כמו גם באינסברוק. הושלמו באפריל אותה שנה.

==קישורים חיצוניים==
* 

==הערות שוליים==

קטגוריה:סדרות טלוויזיה אוסטריות
קטגוריה:סדרות מתח
קטגוריה:סדרות דרמה
קטגוריה:תוכניות טלוויזיה שמתרחשות בווינה
קטגוריה:תוכניות טלוויזיה בשפה הגרמנית
שורש 126

שורש 126, או אר בּוּ (בסינית: 而部, פיניין: Ér bù) הוא השורש המאה עשרים ושישה של הכתב הסיני. פירושו "גם" או "אבל" והוא אחד מתוך 29 (מתוך סך הכל 214 שורשי הקאנגשי) שורשים המורכבים משישה קווים.

במילון קאנגשי יש 22 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:而-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:而-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:而-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:而-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |而
|-
| +3
| style="font-size: large;" |耍耎耏耐耑
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=800C מסד נתונים של Unihan - U+800C]

קטגוריה:שורשים (כתב סיני)
מישל סמית'

מישל סמית' דה בראן (באנגלית: Michelle Smith de Bruin; נולדה ב-16 בדצמבר 1969) היא שחיינית עבר אירית, אלופה אולימפית בעלת 3 מדליות זהב (אטלנטה 1996) במשחים ל-200 מטר מעורב אישי, במשחה ל-400 מטר מעורב אישי ובמשחה ל-400 מטר חופשי. הניצחונות של סמית' באטלנטה היו בסימן האשמות של אימרוץ, שמעולם לא הוכחו. 

== ביוגרפיה ==
סמית' נולדה וגדלה בראת'קול, פרבר של דבלין.

===1988===
באולימפיאדת סיאול (1988) היא סיימה במקום 17 במשחה ל-200 מטר גב בתוצאה של 2:19.50 דקות, במקום 27 במשחה ל-100 מטר גב בתוצאה של 1:06.22 דקות ובמקום 25 במשחה ל-400 מטר מעורב אישי בתוצאה של 5:01.84 דקות.

===1992===
באולימפיאדת ברצלונה (1992) היא סיימה במקום 26 במשחה ל-400 מטר מעורב אישי בתוצאה של 4:58.94 דקות, במקום 32 במשחה ל-200 מטר מעורב אישי בשיא לאומי חדש של 2:23.83 דקות ובמקום 35 במשחה ל-200 מטר גב בתוצאה של 2:21.37 דקות.

===1996===
====אלופה אולימפית====
באולימפיאדת אטלנטה (1996) היא זכתה ב-4 מדליות, 3 זהב ו-1 ארד. מדליות זהב, במשחה ל-400 מטר חופשי	בתוצאה של 4:07.25 דקות, לפני דאגמר האסה מגרמניה (4:08.30 דקות) וקירסטן פלייכאוז מהולנד (4:08.70 דקות), במשחה ל-200 מטר מעורב אישי בתוצאה של 2:13.93 דקות, לפני מריאן לימפרט מקנדה (2:14.35 דקות) ולין לי מהרפובליקה העממית של סין (2:14.74 דקות) ובמשחה ל-400 מטר מעורב אישי בתוצאה של 4:39.18 דקות, לפני אליסון וגנר מארצות הברית (4:42.03 דקות) וקריסטינה אגרסגי מהונגריה (4:42.53 דקות). מדליית ארד, במשחה ל-200 מטר פרפר בתוצאה של 2:09.91 דקות, אחרי סוזי אוניל (2:07.76 דקות) ופטריה תומאס (2:09.82 דקות), שתיהן מאוסטרליה.

שנתיים לאחר האולימפיאדה הושעתה מתחרויות לאחר שנמצאה אשמה בשיבוש דגימות בדיקות הסמים שלה, השעיה שסיימה למעשה את פעילותה הספורטיבית.
== חיים אישיים ==
סמית' נישאה ב-1996 למאמן שלה, אריק דה בראן, סגן אלוף העולם (טוקיו 1991) בהטלת כידון מהולנד, שהושעה ל-4 שנים מהשתתפות בתחרויות בשל שימוש באימרוץ. הזוג מתגורר עם שני ילדיהם בקלס, אירלנד. בסיום קריירת השחייה שלה, היא למדה משפטים ועוסקת בעריכת דין.

== ראו גם ==

== קישורים חיצוניים ==

* 

קטגוריה:שחייניות מעורב אישי
קטגוריה:שחייניות חופשי
קטגוריה:שחייניות פרפר
קטגוריה:שחיינים אירים
קטגוריה:שחייניות באולימפיאדת סיאול (1988)
קטגוריה:שחייניות באולימפיאדת ברצלונה (1992)
קטגוריה:שחייניות באולימפיאדת אטלנטה (1996)
קטגוריה:ילידות 1969
כבודו (סדרת טלוויזיה צרפתית)

כבודו (בצרפתית: Un homme d'honneur) היא מיני סדרה צרפתית בת 6 פרקים באורך 52 דקות שנוצרה על ידי לורן ואשו ושודרה ב־22 במרץ 2021 עד 5 באפריל 2021 ברשת TF1. זהו עיבוד לסדרה הישראלית "כבודו" שיצרו שלמה משיח ורון ניניו, שזכתה גם לעיבוד אמריקאי.<ref>.</ref>

== עלילה ==
השופט רישאר אלטמן רואה כיצד חייו מתהפכים כאשר בנו, לוקאס, מבצע תאונת פגע וברח לאחר שפגע באופנוען שהוא משאיר למות. אלטמן מפציר תחילה בבנו להסגיר את עצמו, אך הוא מגלה כי האופנוען הוא בנה של ראש מאפיה רב עוצמה, וכי לוקאס יהיה בסכנה אם יסגיר את עצמו. מוכן לעשות הכל כדי להגן על בנו, אלטמן מוותר על כל העקרונות שלו למען ההגנה על בנו.

== שחקנים ודמויות ==
*קאד מראד - השופט רישאר אלטמן
*רוד פאראדו - לוקאס אלטמן
*ז'ראר דפארדיה - ברונו ריבה
*איגור סקרבלין - אלכס

== הפקה ==
הצילומים נערכו בין 29 ביוני ל־5 באוקטובר 2020 באיל-דה-פרנס,<ref>.</ref><ref>.</ref> בעיקר בפריז ובפרבריה<ref>.</ref>
== ראו גם ==
* כבודו (סדרת טלוויזיה אמריקאית), מיני סדרה אמריקאית שנוצרה על ידי פיטר מופאט (2020)

== קישורים חיצוניים ==
* 
* 
==הערות שוליים==

קטגוריה:מיני-סדרות טלוויזיה
קטגוריה:סדרות דרמה צרפתיות
קטגוריה:סדרות מתח
קטגוריה:סדרות טלוויזיה צרפתיות
סטאל אוסטרוב ויילקופולסקי

סטאל אוסטרוב ויילקופולסקי (בפולנית: Stal Ostrów Wielkopolski), הידועה גם בשם Arged BM Slam Stal Ostrów Wielkopolski מטעמי חסות, היא קבוצת כדורסל פולנית מאוסטרוב ויילקופולסקי המשחקת בליגת העל הפולנית ובליגת האלופות בכדורסל. המועדון זכה באליפות פולין ב-2021.

== היסטוריה ==
בשנת 2015 העפילה הקבוצה מהליגה השנייה אל ליגת העל הפולנית. בעונתה הראשונה סיימה הקבוצה במקום ה-13 עם מאזן 12–20 שלילי. בעונת 2016–17, לסטאל הייתה עונה היסטורית כשהקבוצה הגיעה לחצי גמר הליגה לאחר שניצחה את 3–0 ברבע הגמר. בחצי הגמר, סטאל הפסידה לז'לונה גורה אך ניצחה בסדרת המקום השלישי מול צ'ארני שלופסק.

בעונת 2017–18, לסטאל הייתה עונה מוצלחת עוד יותר כשהקבוצה הגיעה לגמר הליגה בפעם הראשונה לאחר שניצחה את פולסקי צ'וקייר טורון. בגמר, הקבוצה הפסידה לק.ק. ולוצלאווק, 2–4.

בשנת 2019 זכתה סטאל זכתה ב לאחר שניצחה את ארקה גדיניה 77–74 בגמר. זה היה הגביע הראשון אי פעם עבור המועדון.

בעונת שיחקה הקבוצה ביורופקאפ ואף הגיעה לפיינל פור של הטורניר. היא הגיעה לגמר אך הפסידה לעירוני נס ציונה. מאוחר יותר באותה עונה, סטאל זכתה בגמר הליגה, אליפות פולין הראשונה בתולדות המועדון. הגארד יאקוב גרבץ' נבחר ל- MVP של גמר הליגה.

== תארים והישגים ==

; ליגת הכדורסל הפולנית

* זכייה (1): 2020-21
* סגנות (1): 2017-18

; הגביע הפולני בכדורסל

* זכייה (1): 2019

; יורופקאפ

* סגנות (1): 

== עונה אחר עונה ==
אוהדי סטאל ב-2019
{| class="wikitable" style="font-size:85%; text-align:center;"
!עונה
!רמה
!ליגה
!מיקום
! הגביע הפולני
! colspan="2" | תחרויות אירופיות
|-
! 2011–12
| 3
| align="left" |הליגה השלישית
| bgcolor="#BBF3BB" | 2
! rowspan="7" |
! colspan="2" rowspan="6" |
|-
! 2012–13
| rowspan="3" | 2
| rowspan="3" align="left" |הליגה השנייה
|9
|-
! 2013–14
|9
|-
! 2014–15
| bgcolor="#BBF3BB" |זכייה
|-
! 2015–16
| rowspan="6" | 1
| rowspan="6" |ליגת העל הפולנית
|13
|-
! 2016–17
| bgcolor="#e1b384" | 3
|-
! 2017–18
| bgcolor="silver" |סגנות
| align="left" | יורופקאפ
|סיבוב מוקדמות ראשון
|-
! 2018–19
| 5
| bgcolor="gold" |זכייה
! colspan="2" rowspan="2" |
|-
! 2019–20
|9
!
|-
! 2020–21
| bgcolor="gold" |זכייה
| align="left" |חצי גמר
| align="left" bgcolor="silver" | יורופקאפ
| bgcolor="silver" |סגנות
|}
==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קבוצות כדורסל פולניות
קטגוריה:דפים עם תרגומים שלא נסקרו
אין גוזרין גזרה על הציבור אלא אם כן רוב הציבור יכולים לעמוד בה

אין גוזרין גזרה על הציבור אלא אם כן רוב הציבור יכולים לעמוד בה הוא כלל תלמודי לפיו חז"ל לא גזרו גזירה כששיערו מראש שהציבור יתקשה לנהוג על פיה.

== מקור ==
בתלמוד במסכת עבודה זרה נאמר שלא גזרו על שמן של עכו"ם כמו שגזרו על סתם יינם ועל פיתם, והטעם לזה אמרו שם משום ש.

במקום נוסף מובא בתלמוד שלמרות שגזרו שלא לגדל בהמה דקה בארץ ישראל על מנת שלא להזיק את השדות. אך התירו לגדל בהמה גסה מאחר ששיערו שהציבור לא יעמוד בגזירה זו מאחר שישנו קושי גדול לייבא בהמות גסות מחוץ לארץ.

כך אף פסק הרמב"ם בספרו משנה תורה:

== יוצאים מהכלל ==

=== לאחר שגזרו ===
במקרה וגזרו בית דין גזירה, אך מיד לאחר מכן התברר שאין רוב הציבור יכולים לעמוד באותה הגזירה, לדעת הרמב"ם במקרה כזה הגזירה בטלה .

כמו כן אם היה נראה לבית דין שאכן פשטה הגזירה בכל הציבור, אך לאחר זמן התבררה האמת שאין רוב הציבור מקיימים את אותה הגזירה, יכול בית הדין שבאותו הדור לבטל את הגזירה. על אף שבדרך כלל אין בית דין רשאי לבטל גזירות של בית דין אחר אלא אם הוא גדול מהראשון במנין ובחכמה, אך במקרה זו רשאי בכל עניין.

לדעת התוספות ישנם שני תנאים על מנת שהגזירה תכנס לתוקפה: א' רוב הציבור יכול לעמוד בו. ב' פשט ברוב ישראל. אך מדברי הרמב"ם נראה שהם עניין אחד.

=== מקום מסוים ===
לדעת התוספות במקרה שמראש תיקנו את התקנה על מקום אחד בלבד, ובאותו מקום פשטה, נחשב הדבר כאילו פשטה בכל ישראל, ואנשי אותו המקום מחויבים לקיים את הגזירה.

== קישורים חיצוניים ==
* 

== הערות שוליים ==

קטגוריה:מצוות ותקנות דרבנן
קטגוריה:חז"ל
דורה ברומברגר

דורה ברומברגר (בגרמנית: Dora Bromberger; 16 ביוני 1881 – 28 ביולי 1942) הייתה אמנית יהודייה-גרמנייה שציירה ציורי נוף אקספרסיוניסטיים, בעיקר בצבעי מים ושמן. היא נרצחה במחנה ההשמדה מאלי טרוסטינץ.

== ביוגרפיה ==
ברומברגר נולדה למשפחה של מוזיקאים בברמן שבגרמניה. היא למדה בבית ספר לאמנות החל ב-1912, תחילה בברמן, אחר כך במינכן, ובהמשך בפריז. יצירותיה הוצגו ברחבי העולם וכן במוזיאון לאמנות בברמן ובתערוכה "אמנות גרמנית עכשווית" (Deutscher Kunst der Gegenwart), שנערכה בשנת 1928 בנירנברג. <ref></ref>

ברומברגר נולדה למשפחה יהודית, ובשנת 1888 התנצרה. עם עליית הנאצים לשלטון, היא הוטרדה ללא הרף בשל מורשתה הדתית. בזמן שאחיה היגר בהצלחה לקובה ב-1939, ברומברגר לא הצליחה לעזוב את גרמניה. הציירת אליזבת נולטניוס נותרה חברתה הקרובה, ותמכה בה במהלך תקופה זו, למרות חקירות והטרדות מצד הגסטפו.

בשנת 1941 היא גורשה למינסק ונשלחה למחנה ההשמדה מאלי טרוסטינץ, שם נרצחה בשנת 1942 <ref>[http://andreageyer.info/revolttheysaid/b.html "Revolt, They Said". www.andreageyer.info.] Retrieved 2017-07-30.</ref>

==קישורים חיצוניים==

== הערות שוליים ==

קטגוריה:ציירים מודרניים
קטגוריה:ציירות יהודיות גרמניות
קטגוריה:אסירים בגטאות
קטגוריה:ציירים שנספו בשואה
קטגוריה:ציירים יהודים גרמנים
קטגוריה:ילידות 1881
קטגוריה:גרמנים שנולדו ב-1881
קטגוריה:גרמנים שנפטרו ב-1942
קטגוריה:נפטרות ב-1942
חנן הנחבא

קברים המיוחסים לחנן הנחבא ול[[אבא חלקיה, נכדיו של חוני המעגל, סמוך לחצור הגלילית]]
חנן הנחבא (מופיע גם בשם חנין הנחבא) היה חסיד ידוע, בן בתו של חוני המעגל, שחי בסוף תקופת בית שני. הוא מוזכר בתלמוד כאדם חשוב אך נחבא אל הכלים.

כמו סבו המפורסם, שחג עיגול והתפלל לגשמים, גם חנן הנחבא היה ידוע בכוח תפילתו, ופעם אחת כשהייתה שנת בצורת, שלחו אליו החכמים ילדים שיבקשו ממנו להתפלל על הגשמים.

הילדים רצו אליו, משכו בשולי בגדיו וביקשו ממנו: "אבא, אבא, תן לנו גשם". פנה חנן לאלוהים ואמר: "ריבונו של עולם, תן גשם למען הילדים האלו, שלא מבדילים בין אבא שנותן גשם לאבא שלא נותן גשם" (בכך רצה להביע את מורת רוחו מכך שמבקשים גשם ממנו ולא מאלוהים).

בגמרא מבואר שחנן קיבל את כינויו "הנחבא" מפני שהיה מסתתר בבית הכיסא, כשלדבר קיימים מספר פירושים:
* מפני שהיה מחביא עצמו בעת שהתפלל על הגשם מתוך ענווה, שלא יבחינו שהגשם הופיע בזכותו.
* מפני שהיה צנוע ומתכסה בבגדיו גם כשהיה משתמש בבית הכיסא.
* מפני שהסתתר בבית הכיסא בעת שרצו החכמים למנותו לפרנס על הציבור.

עם זאת, ישנם המבארים שחנן התחבא ב"בית הכיסא" בצורה מטאפורית, ולא בצורה פיזית, מפני שיש בדבר בעיות הלכתיות.<ref></ref>

על פי המסורת, חנן הנחבא קבור לצד בן דודו, אבא חלקיה, בסמיכות לקברו של סבם חוני המעגל.<ref></ref>

== קישורים חיצוניים ==
* [https://daat.ac.il/encyclopedia/value.asp?id1=2811 חנן הנחבא], באנציקלופדיה יהודית דעת

== הערות שוליים ==

קטגוריה:תנאים
קטגוריה:אישים שחיו במאה ה-2
אליזבת נולטניוס

אליזבת נולטניוס (בגרמנית: Elisabeth Noltenius נולדה: 24 בינואר 1888 – 22 בפברואר 1964) הייתה ציירת גרמנייה.<ref name="Deutsche Biographie"></ref>

== ביוגרפיה ==
נולטניוס נולד ב-24 בינואר 1888 בברמן שבגרמניה. תחילה למדה תחריט אצל הנס אם אנדה ופיסול אצל קלרה וסטהוף. בשנת 1911 נסעה למינכן כדי ללמוד באקדמיה לנשים (Damenakademie). לאחר מותם של אחיה, אחותה, אביה וארוסה במהלך מלחמת העולם הראשונה, חזרה לברמן כדי לפרנס את עצמה ואת אמה. במשך זמן מה היה לה סטודיו בעיר מיינבורג הסמוכה.<ref name="Bremer Frauenmuseum"></ref> היא ציירה בעיקר נופים, טבע דומם ודיוקנאות.<ref name="andrea geyer projects"></ref>
"חמניות"
בשנים שבין מלחמות העולם נסעה נולטניוס לצרפת (בפרט לפריז), להונגריה, לאיטליה, לנורווגיה ולספרד כדי לצייר.

היא נשארה בגרמניה במהלך מלחמת העולם השנייה. היא ניסתה להגן על חברתה ועמיתתה האמנית דורה ברומברגר מפני רדיפות הנאצים. היא ארגנה תערוכות בניסיון להציל את ברומברגר מגירוש, אך למרות מאמציה ברומברגר גורשה ונרצחה במחנה ההשמדה מאלי טרוסטינץ בשנת 1942.<ref name="andrea geyer projects 2"></ref>

הסטודיו של נולטניוס בברמן ומרבית היצירות שהיו בו נהרסו בהפצצה על העיר ב-1944. לאחר המלחמה היא בנתה סטודיו חדש במיינבורג בשנת 1949.

נולטניוס מתה ב-22 בפברואר 1964 בברמן. יצירותיה מוצגות במוזיאון פוק בברמן ובמוזיאון לאמנות בברמן.

==קישורים חיצוניים==

== הערות שוליים ==

קטגוריה:ציירים גרמנים
קטגוריה:ציירות גרמניות
קטגוריה:גרמנים שנולדו ב-1888
קטגוריה:גרמניות שנולדו ב-1888
קטגוריה:גרמנים שנפטרו ב-1964
קטגוריה:גרמניות שנפטרו ב-1964
רוזה פרנסס קורדר

רוזה פרנסס קורדר (באנגלית: Rosa Corder; 18 במאי 1853 – 28 בנובמבר 1893) הייתה אמנית ודוגמנית ויקטוריאנית. היא הייתה אהובתו של סוחר האמנות צ'ארלס אוגוסטוס האוול, שכנראה שכנע אותה ליצור זיופים של רישומים מאת דנטה גבריאל רוזטי.<ref>John Bryson (ed), Dante Gabriel Rossetti and Jane Morris: their correspondence, Clarendon Press, 1976, p.92.</ref>

== ביוגרפיה ==
רוזה קורדר הייתה בתם של מיכה קורדר (1808–1888), סוחר לונדוני, ושארלוט היל. היא הוכשרה כציירת דיוקנאות אצל פליקס מושלס ופרדריק סנדיס והציגה באקדמיה המלכותית לאמנויות ובגלריה גרוסוונור<ref>C.L. Cline, The Owl and the Rossettis, 1978, pp.21-2</ref> דיוקנו של אדוארד בוורי פוסי נחשב ל"דמותו הטובה ביותר" שלה על ידי עורכי יצירותיו שנאספו והוא נחקק בכריכת הביוגרפיה שלו.<ref>Henry Parry Liddon, Life of Edward Bouverie Pusey, Doctor of Divinity, Canon of Christ Church, Regius Professor of Hebrew in the University of Oxford, Longmans, 1894, pix.</ref>

היה לה שתי סדנאות בלונדון, באחת מהן היא ציירה סוסי מרוץ,<ref name=":0">Ellen Terry, The Story of my Life, BiblioBazaar, LLC, 2008, p.290.</ref> ובנתה מוניטין בקרב אוהדי ספורט הרכיבה. היא ציירה גם חיות וגם דיוקנאות של רוכבים, כולל פרדריק ארצ'ר.<ref>Helen Rossetti Angeli, Pre-Raphaelite twilight, the story of Charles Augustus Howell, Richards Press, 1954, pp.19, 230ff</ref>

== מערכת יחסים עם האוול ==
קורדר תוארה על ידי אלן טרי כ"אחת מאותן נשים פשוטות יפות שהן הרבה יותר מושכות מכמה מהיפות. היה לה שיער מרשים - כמו צעיף חיוור בהיר, פנים בצבע שעווה לבן ודמות טובה מאוד, ולבשה בגדים מוזרים מאוד".<ref name=":0" /> לפי הביוגרף של ג'יימס מקניל ויסלר, סטנלי וינטראוב, היא "הפגינה משיכה מינית והיא ידעה זאת".

קורדר הפכה למאהבתו של צ'ארלס אוגוסטוס האוול בשנת 1873. על פי החשד, האוול שכנע אותה ליצור רישומים בסגנון דנטה גבריאל רוזטי, שאותם האוול יכול להגדיר כמקוריים.<ref>M. C. Rintoul, Dictionary of real people and places in fiction, Taylor & Francis, 1993, p.521.</ref> נאמר גם שקורדר זייפה את ציורי הנרי פוסלי. מיוחסים לה רישומים שנגזרו מעיצובי חלונות הוויטראז' של רוזטי המתארים את הסיפור של ג'ורג' הקדוש והדרקון.<ref></ref>

בשנת 1883 ילדה קורדר בת להאוול; בתם כונתה ביאטריס אלן האוול.

קורדר צוירה על ידי ויסלר בציור שלו בצבעי שחור וחום, ושנמצא באוסף פריק. הדיוקן הוזמן על ידי האוול. ייתכן שהיה לויסלר שיתוף פעולה איתה באותה תקופה. היא גם צוירה על ידי מורטימר מנפס .

רוזה קורדר נפטרה בשנת 1893, בגיל 40.

== גלריה ==
<gallery mode="packed" heights="180">
File:Rosa Corder, Fred Archer, Restrike etching.jpg

File:Frederick Richards Leyland, by Rosa Corder.jpg

File:Edward Bouverie Pusey.jpg
</gallery>

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:ילידות 1853
קטגוריה:בריטיות שנפטרו ב-1893
קטגוריה:בריטים שנפטרו ב-1893
שדי ים (סדרת טלוויזיה)

שדי ים (ברוסית: Морские дьяволы) היא סדרת דרמה המשכית רוסית, שהופקה עבור רשת NTV ברוסיה ומגוללת את קורותיה של יחידת מודיעין המבצעת משימות איסוף מודיעין עבור מינהל הביון של המטה הכללי של הצי הרוסי. הסדרה רצה במשך 15 עונות מאז 2005. עונתה ה-15 עלתה בנובמבר 2021.

הסדרה הוקדשה לכוחות המיוחדים הימיים של הצי הרוסי. חלק מהאירועים המתוארים מבוססים על מבצעים אמיתיים כאשר כל השמות וכינויי הקרב הם בדויים.

== עלילה ==
הסדרה עוסקת ביחידה מיוחדת ללוחמה בטרור, שחיינים וצוללנים ביחידת הקומנדו הימי של הצי הרוסי. משימות היחידה הן למנוע כל פעולה ואירוע שיש בהם איום מפורש או סמוי על ביטחון המדינה. הם חיילי כוחות מיוחדים. הם מכונים "שדי ים", אף על פי שבצדק הם יכולים להיחשב ללוחמים בשלוש חזיתות: הם פועלים ביבשה, במים ובאוויר. לכל אחד מהם אופי משלו וגורל משלו, אך כל אחד נחוש למלא את חובתו המקצועית, ללא קשר לסיכון. המושגים "אחווה", "ידידות", "כבוד הקצין" אינם רק מושג עבורם, אלא דבר שהם מעריכים ושעבורו הם מוכנים להקריב את חייהם.

== צוות שחקנים ==

== סקירת סדרה ==

== קישורים חיצוניים ==

* [https://rosserial.be/1376-morskie-djavoly.html סדרת הטלוויזיה "שדי ים"] 

קטגוריה:תוכניות טלוויזיה שמתרחשות במוסקבה
קטגוריה:תוכניות טלוויזיה שמתרחשות בסנקט פטרבורג
קטגוריה:סדרות טלוויזיה רוסיות שעלו לשידור בשנות ה-2000
קטגוריה:סדרות דרמה המשכיות
קטגוריה:סדרות פעולה רוסיות
קטגוריה:סדרות מתח רוסיות
קטגוריה:NTV: תוכניות וסדרות
קטגוריה:יחידות מיוחדות בקולנוע ובטלוויזיה
קלצינוזיס גידולית

קלצינוזיס גידולית (בעברית: סִידֶנֶת) היא מצב נדיר של שקיעת סידן ברקמות הרכות סביב המפרקים. המחלה נגרמת עקב מוטציה באחד הגנים המווסתים את משק הזרחן בגוף כגון FGF-23, מה שמוביל למצב של עודף זרחן בדם (היפרפוספטמיה). מצב קליני דומה יכול להתרחש במצבים נרכשים כגון אי-ספיקת כליות מתקדמת.

השם ניתן למחלה משום המראה הגידולי של משקעי הסידן הגורם לנפיחות סביב המפרקים אך אין מדובר במחלה גידולית כמו בסרטן.

הטיפול במחלה כולל שימוש בסופחי זרחן במטרה להוריד את רמת הזרחן בדם וטיפול כירורגי למשקעים הקיימים.

== ראו גם ==
* תת-זרחן בדם בתאחיזה ל-X

==קישורים חיצוניים==

קטגוריה:הפרעות ברקמות רכות
קטגוריה:מחלות מערכת השריר-שלד ורקמות חיבור
קטגוריה:קצרמר רפואה
מיכאיל לוקשין

מיכאיל לוקשין (באנגלית: Michael Lockshin; נולד ב-1981) הוא במאי רוסי ממוצא אמריקאי.
== ביוגרפיה ==
מיכאיל לוקשין נולד בארצות הברית.

בשנת 2003 הגיע למוסקבה בה סיים את לימודיו בפקולטה לפסיכולוגיה של אוניברסיטת מוסקבה.

מאז 2007 הוא צילם פרסומות וסרטונים שקיבלו פרסים רבים, כולל פרס הבמאי הצעיר של פסטיבל קאן.<ref></ref> בין עבודותיו המפורסמות, הוא סרטון<ref></ref> עבור מבשלת הבירה "הכתר הסיבירי" (2014) עם דייוויד דוכובני, שהפך ויראלי ברחבי העולם.<ref></ref>

הסרט הראשון באורך מלא הוא סרט הדרמה ההיסטורית מחליקיים של כסף (2020)<ref name="meduza"></ref>.<ref></ref><ref></ref> הסרט היה הסרט העלילתי הראשון בשפה הרוסית שיצא בנטפליקס תחת קו Netflix Originals.<ref></ref><ref></ref> הסרט תפס את השורות הראשונות ברשימת טופ 10 של נטפליקס.<ref></ref>

בשנת 2021, הוא החל לעבוד על עיבוד חדש לרומן האמן ומרגריטה.<ref></ref><ref></ref><ref></ref> את וולנד גילם השחקן הגרמני אוגוסט דיל.

== פילמוגרפיה ==
{| class="wikitable"
|-
! שנה
! colspan="2" | סרט
! width="49px" | במאי
! width="49px" | מפיק
! width="49px" | תסריטאי
! הערות
|-
| 2019
| תענוג של אחר צהריים
| <div class="mw-content-ltr">Послеобеденное наслаждение</div>
| <center></center>
| <center></center>
| <center></center>
| סרט קצר
|-
| 2020
| מחליקיים של כסף
| <div class="mw-content-ltr">Серебряные коньки</div>
| <center></center>
|
|
|
|-
| 2024
| האמן ומרגריטה
| <div class="mw-content-ltr">Мастер и Маргарита</div>
| <center></center>
| <center></center>
|
|
|-
|}

== קישורים חיצוניים ==

== הערות שוליים ==

קטגוריה:מפיקים רוסים
קטגוריה:תסריטאים רוסים
קטגוריה:במאי קולנוע רוסים
קטגוריה:רוסים ממוצא אמריקאי
קטגוריה:בוגרי אוניברסיטת מוסקבה
קטגוריה:רוסים שנולדו ב-1981
יחסי סרי לנקה – קובה

יחסי סרי לנקה–קובה הם היחסים הבילטרליים שבין הרפובליקה הדמוקרטית הסוציאליסטית של סְרִי לַנְקַה לבין הרפובליקה של קובה. שתי המדינות כוננו יחסים דיפלומטיים רשמיים בשנת 1959<ref></ref>. לסרי לנקה שגרירות בהוואנה<ref></ref> ולקובה יש שגרירות בקולומבו<ref></ref>.

== היסטוריה ==
היסטורית, בין סרי לנקה וקובה התנהלה מערכת יחסים לא רשמית באמצעות המסחר החל מסוף המאה ה-18.

ממשלות סרי לנקה וקובה יצרו קשר לראשונה זמן קצר אחרי עלייתו של פידל קסטרו לשלטון בקובה ב-1959. שתי המדינות כוננו רשמית את היחסים בין המדינות ב-29 ביולי 1959<ref name="two">[http://www.dailynews.lk/2009/07/29/fea02.asp Golden Jubilee of Cuba-Sri Lanka relations] Sri Lanka Daily News - July 29, 2009 </ref>. סרי לנקה הייתה בין הראשונות שהכירו בקובה כעת שצ'ה גווארה (שר התעשייה של קובה דאז) ביקר בסרי לנקה<ref name="three">[http://www.dailynews.lk/2004/01/14/new24.html 'Lanka-Cuba relations should be strengthened'] Sri Lanka Daily News - January 14, 2004 </ref> כחלק ממשלחת שעסקה בקידום הסחר בסוכר.

התפתחות היחסים בין המדינות הביאה ליצירת קהילות של תושבי כל אחת בשתיהן. סטודנטים רבים לרפואה מסרי לנקה לומדים בקובה, ומאמני ספורט קובניים נשכרים לעבוד בסרי לנקה<ref name="two" />.

=== המדינות הבלתי-מזדהות ===
סרי לנקה וקובה היו שתיהן חברות בגוש המדינות הבלתי-מזדהות שהתנגד לשליטה העולמית של שתי המעצמות הגדולות, ברית המועצות וארצות הברית, בעת המלחמה הקרה. ראש ממשלת סרי לנקה ג'וניוס ג'אייווארדנה ביקר בקובה ב-1979, ובמהלך אותן שנים שתי המדינות חתמו על מספר הסכמים לחיזוק הקשר האידאולוגי ביניהן. אלה כללו בין היתר הסכם לשיתוף פעולה תרבותי שנחתם ב-1976 ותוקן פעמים רבות אחר כך והסכם שני, מדעי-טכנולוגי, שנחתם ב-1978 ומאוחר יותר נוספו לו פרוטוקולים אחרים.

== יחסים כלכליים ==
קובה וסרי לנקה שיתפו פעולה במספר מגזרים במטרה לסייע לפיתוח ההדדי ולהתקדמות הכלכלית של שתיהן. שיתוף פעולה זה בולט במיוחד במגזרי ניהול הסיכונים וביוטכנולוגיה<ref></ref>. הקשרים במגזר החקלאי פותחו, והאקלים הדומה של שתי המדינות<ref></ref> מאפשר לשתי המדינות לעבוד על פיתוח יבולים כגון פפאיה וקוקוס.

ליחסים החקלאיים בין המדינות היסטוריה ארוכה. בתחילת המאה ה-20 התיישבו בצפון ובצפון-מערב סרי לנקה שנקראה אז ציילון סוחרים קובנים רבים שהקימו קהילות שנעלמו בחלוף הזמן. עם זאת, עדיין קיימות כמה השפעות תרבותיות על סרי לנקה, דוגמת התרומה הקובנית לביילה, סוג של מוזיקת ריקודים פופולרית באי שמקורה לפני מאות שנים בקרב הקהילות הקפיריות או האפרו-סינהאלזיות (אלו קהילות מעורבות של פורטוגזים, אפריקאים ומקומיים סינהאלים). קהילות קטנות מסוג זה בסרי לנקה עדיין קיימות בחלקים מסוימים של קובה, כמו גם קבוצות בעלות מוצא מעורב קובני בצפון סרי לנקה<ref></ref>.

== הערות שוליים ==
ק.ק. ולוצלאווק

מועדון כדורסל ולוצלאווק או ק.ק. ולוצלאווק (בפולנית: Klub Koszykówki Włocławek או KK Włocławek), הידוע מטעמי חסות בשם אנוויל ולוצלאווק (Anwil Włocławek), הוא מועדון כדורסל פולני מהעיר ולוצלאווק, המשחק בליגת העל הפולנית וביורופקאפ.

המועדון זכה שלוש פעמים באליפות פולין בכדורסל ב-2003, 2018 ו-2019. המועדון זכה גם בארבעה גביעי פולין ושלושה תוארי הסופר קאפ הפולני.
במפעלים האירופים זכה המועדון באליפות הליגה הצפון אירופית וביורופקאפ.

== היסטוריה ==
בעונת 2017–18, הקבוצה סיימה במקום הראשון בעונה הסדירה עם מאזן 24–8. בפלייאוף, אנוויל ניצחה ברבע הגמר את טורוב זגורצלץ ואת האלופה המכהנת ז'לונה גורה בחצי הגמר. ב-4 ביוני 2018, ווולוצלאווק זכתה בתואר האליפות השני שלה לאחר שניצחה את סטאל אוסטרוב ויילקופולסקי 65–73 במשחק 6 של הגמר. שחקן הקבוצה קמיל לשינסקי, שהעמיד ממוצעים של 10.8 נקודות ו-4.8 אסיסטים בסדרה, נבחר ל- MVP של הגמר.

בעונת 2018–19, ערכה ולוצלאווק את הופעת הבכורה שלה בליגת האלופות בכדורסל. בבית א', המועדון השיג מאזן 4–10 שלילי והוא לא עבר את העונה הסדירה. בפלייאוף היא הדיחה את המדורגת ראשונה בעונה הסדירה ארקה גדיניה בחצי הגמר, 3–2. בגמר, הקבוצה ניצחה את טורון בשבעה משחקים כדי לשמור על האליפות. במשחק 7 המכריע ניצחה ולוצלאווק 77–89 אף על פי שהמשחק היה בטורון.

בעונת 2022–23 ולוצלאווק זכתה לראשונה ביורופקאפ לאחר ניצחון בצמד משחקים על שולה באסקט.

בלוגו של המועדון מופיע כלב רוטוויילר. הלוגו כולל כוכב בלוגו עבור כל אליפות PLK.

== תארים והישגים ==
=== תחרויות מקומיות ===
ליגת הכדורסל הפולנית
* זכייה (3): 2003, 2018, 2019
* סגנות (8): 1993, 1994, 1999, 2000, 2001, 2005, 2006, 2010
* מקום 3 (4): 1995, 2009, 2020, 2022
* חצאי גמר (6): 1996, 2002, 2004, 2007, 2013, 2016

הגביע הפולני בכדורסל
* זכייה (4): 1995, 1996, 2007, 2020
* סגנות (3): 2004, 2011, 2017

הסופר קאפ הפולני בכדורסל
* זכייה (3): 2007, 2017, 2019
* סגנות (2): 2018, 2020

=== תחרויות אירופיות ===
גביע ספורטה:
* חצי גמר (1): 2002
* רבע גמר (1): 2001

גביע קוראץ':
* רבע גמר (1): 2000
יורופקאפ:
* זכייה (1): 2023
הליגה הצפון אירופית:
* זכייה (1): 2022

==קישורים חיצוניים==

* 

קטגוריה:קבוצות כדורסל פולניות
ילנה באטורינה

ילנה ניקולייבנה באטורינה (ברוסית: Елена Николаевна Батурина; נולדה ב-8 במרץ 1963) היא אשת עסקים רוסייה, בעלים של תאגיד השקעות ובנייה גדול אינטקו .

בדירוג המיליארדרים העולמיים, שערך מגזין פורבס ב-2019, ילנה בטורינה, עם הון של 1.2 מיליארד דולר, שומרת על מעמד האישה העשירה ברוסיה זו השנה ה-14 ברציפות<ref>https://www.prnewswire.com/news-releases/according-to-forbes-elena-baturina-remains-russias-richest-businesswoman-for-14th-consecutive-year-300809841.html</ref>.

לאחר שמכרה את אינטקו, בשנת 2011 העבירה בטורינה את העסק שלה לחו"ל<ref>https://www.forbes.com/profile/elena-baturina/?sh=fccb9333c29f</ref>.

ילנה בטורינה היא אלמנתו של ראש עיריית מוסקבה לשעבר יורי לוז'קוב.

==קישורים חיצוניים==

* 

==הערות שוליים==

קטגוריה:רוסיות שנולדו ב-1963
קטגוריה:רוסים שנולדו ב-1963
קטגוריה:נשות עסקים רוסיות
חינוך יהודי בבוקרשט הפשיסטית

בתקופת הממשלות הפשיסטיות ברומניה, מ-1940 ואילך, הודרו היהודים ממשרות ההוראה ומספסלי הלימודים בכל מוסדות החינוך הממלכתיים. בניסיון להקטין את הפגיעה יזמה פדרציית הקהילות היהודיות של רומניה הקמת מוסדות חינוך יהודיים בבוקרשט, מוסדות ממומנים ומנוהלים על ידי יהודים, עבור תלמידים יהודים בלבד.

ביום 11 באוקטובר 1940 חוקק צו-חוק מספר 3438 בנושא מצב היהודים במערכת החינוך. על פי סעיף 3 של הצו מי שנולד להורים יהודים, ללא הבדל בדת התלמיד, לא יכול להתקבל לבית ספר רומני יסודי או תיכון או אוניברסיטה, לא פרטי ולא ממלכתי. בעקבות הצו סולקו התלמידים והמורים היהודים ממערכת החינוך. משיקולי נוחות הפיקוח על הצעירים היהודים, הותר ליהודים להקים בתי ספר משלהם, שיופעלו על ידי סגל יהודי עבור תלמידים יהודים בלבד. תעודות של בתי ספר אלה לא יוכרו על ידי המדינה הרומנית. כך עברה רומניה מנומרוס קלאוזוס לנומרוס נולוס לגבי יהודים במערכת החינוך.

תחת פיקוח הפדרציה הוקמו בתי ספר מכל הסוגים, יסודיים, תיכוניים לבנים בשמות Cultura A ו-Cultura B ובית הספר התיכון העיוני היהודי (Liceul Teoretic Evreesc) של אלכסנדרו גראור, שהיה יותר עצמאי. עבור הבנות הוקמו בתי הספר התיכוניים Focşăneanu ו-Ana Kreindler. סגל ההוראה הורכב מאותם יהודים שנפסלו מהוראה במוסדות הרומניים וכך זכו בתי הספר התיכוניים למורים רבים ברמה אוניברסיטאית.

עבור החינוך העל-תיכוני הוקמו קולגיום אונסקו, קולגיום אבאסון וקולגיום מרטין ברקוביץ'. בעקבות סילוק הסטודנטים והפרופסורים היהודים מהפקולטה לרפואה של אוניברסיטת בוקרשט, הגיש ניקולאה קאז'אל בקשה לאפשר לימודי רפואה לסטודנטים היהודים בבית הספר "קריטס", שכונה גם "בית הספר של קאז'אל". הבקשה אושרה ובמקום התנהלו לימודי רפואה ליהודים בלבד, תופעה יחידה במינה באירופה של מלחמת העולם השנייה.

היהודים התקשו למצוא מבנים מתאימים עבור בתי הספר, כי המבנים הקודמים של בתי הספר היהודים, הוחרמו על ידי המדינה. בעיתון הרומני Renașterea Noastră מיום 28 במרץ 1941 התפרסמה רשימה של 16 בתי ספר עיוניים ומקצועיים, שהוחרמו על ידי הממשלה. היהודים אלתרו עבור בתי הספר שלהם כל מיני מבנים, מסעדות, בתי אבות וכדומה.

== לקריאה נוספת ==
* [https://acum.tv/articol/10130/ Ani de scoala intr-un liceu evreiesc din Bucuresti (1940-1944)] שנות בית ספר בתיכון יהודי בבוקרשט (1940 - 1944) 

==הערות שוליים==

קטגוריה:יהדות רומניה
קטגוריה:שואת יהודי רומניה
קטגוריה:בוקרשט: חינוך
מונדינה

מונדינה
[[אנדרטה לזכר המונדינות בעיר ורצ'לי]]
מונדינה (באיטלקית: mondina; הטיה של הפועַל "לנקות") היה כינוי לנשים שעבדו בשדות האורז בצפון איטליה מסוף המאה ה-19 ועד אמצע המאה ה-20.

==היסטוריה==
בשדות האורז של עמק הפו הועסקו "מונדינות" (מנכשות אורז) בעבודה שכללה הסרת עשבים שוטים שגדלו בשדות אורז, שהפריעו לצמיחה בריאה של צמחי אורז צעירים. העבודה התרחשה במהלך הצפת השדות, מסוף אפריל עד תחילת יוני מדי שנה. עבודת ה"מונדינות" הייתה משימה קשה ומעייפת, ובוצעה בעיקר על ידי נשים עניות מהמחוזות אמיליה-רומאניה, ונטו, לומברדיה ופיימונטה. הפועלות עבדו ימי עבודה ארוכים בחודשי הקיץ החמים כאשר רגליהן היחפות שקועות במים עד הברכיים, וגבן כפוף במשך שעות רבות. תנאי העבודה הקשים, השעות הארוכות והשכר הנמוך הביאו לאי שביעות רצון מתמדת, ומדי פעם התעוררו מהומות ומחאות. ה"פדרוני", בעלי החוות הקשוחים, התעמרו בנשים, ובזמני שביתות ומחאות הביאו עובדים זמניים שכונו "שוברי שביתה".

המחאה העממית של הפועלות הולידה שירי מחאה רבים, בהם שירים הקוראים לקיצור שעות העבודה, שירים נגד שוברי השביתה ושירים נגד בעלי החוות הנצלנים. המחאה תוארה ביצירות ספרותיות ואמנותיות רבות, בהן הסרט "האורז המר", שהיה מועמד לזכייה באוסקר. לאחר מאבקים רבים, הממשלה קיבלה את דרישות המפגינים, ובין השנים 1906 ל-1909 נחקקו מספר חוקים בהם נקבע כי יום עבודה יוגבל ל-8 שעות.

===שירי מחאה===
שיר המחאה הנפוץ ביותר בקרב המונדינות היה השיר "Alla mattina appena alzata" ("קמתי השכם בבוקר"). שורותיו הראשונות של השיר, בתרגום חופשי, הן: "בבוקר התעוררתי, להתראות יפהפייתי, להתראות יפהפייתי, להתראות יפהפייתי, להתראות, להתראות, להתראות.
 בבוקר התעוררתי, לצאת לשדות האורז אני מוכרח".<ref></ref>

על בסיס שיר זה נוצר שיר המחאה האנטי-פשיסטי "בלה צ'או", שמקורו בתנועות פרטיזנים שפעלו נגד משטר איטליה הפשיסטית. השיר שימש השראה לפרטיזנים בכפרים ובעיירות שפעלו נגד המשטר ונגד חיילי גרמניה הנאצית במלחמת העולם השנייה.<ref></ref><ref></ref>

שירי מחאה נוספים היו "Se otto ore vi sembran poche" (אם שמונה שעות נראות לך קצרות), "Scior padron da li belli braghi bianchi" ועוד.

==קישורים חיצוניים==

==הערות שוליים==

קטגוריה:איטליה: חקלאות
קטגוריה:מחאה אנטי תאגידית
קטגוריה:נשים באיטליה
אנדרו קישינו

אנדרו קישינו המכונה ביג קאש (באנגלית: Andrew Kishino; נולד ב-20 במרץ 1970) הוא שחקן וראפר קנדי.

==ביוגרפיה==
קישינו נולד במרץ 1970 בטורונטו, קנדה להורים קנדים ממוצא יפני. הוא החל לעבוד כמוזיקאי שהוציא מספר אלבומים ברשת "Much" הקנדית ובהפקת "RPM".

בהמשך עבר ללוס אנג'לס ועבד כמפיק מוזיקלי של היפ הופ. 

הוא ידוע בעיקר במדבב ושחקן של מספר סדרות ותוכניות וכן של משחקי מחשב, שזה עיסוקו העיקרי היום. בין השאר שיחק את הלוחם סו גררה במלחמת הכוכבים: מלחמת המשובטים ומלחמת הכוכבים: הקובץ הרע ודיבב את קווין בסטיבן יוניברס ואת ג'אנג'ה הצבוע במשמר האריות ובמשמר האריות - השאגה חוזרת. 

דיבב גם את מארי בסרט באטמן: הבדיחה ההורגת מ-2016.

==חיים אישיים==
בין 2001 ל-2007 היה נשוי לשחקנית ונסה מרשל והם התגרשו ללא ילדים, כשבנישואיהם הפיקו את חבקת ההפקות "מארש-קיש הפקות".

קישינו סובל מדיסלקסיה והוא חבר בארגון העולמי מנסה. 

== קישורים חיצוניים ==

קטגוריה:מדבבים קנדים
קטגוריה:שחקני קולנוע וטלוויזיה קנדים
קטגוריה:ראפרים קנדים
קטגוריה:קנדים שנולדו ב-1970
מקום (שיר של חנן בן ארי)

מקום הוא סינגל של הזמר-יוצר הישראלי חנן בן ארי, שיצא לאור ב-6 בדצמבר 2021.

== רקע וכתיבה ==
השיר ולחנו נכתבו על ידי חנן עצמו, והוא הופק ועובד על ידי תומר בירן.

בן ארי מתחיל בילדות של אבא, עובר לילדות שלו ומדבר על ילדות ביהודה ושומרון, ובתוך הזיכרונות מחפש את עצמו, למעשה תשובות לשאלות שמקננות בו. רוצה להשקיע לא רק בה (זוגתו) אלא גם בעצמו ובהגשמת חלומותיו. הגשמתם קשורה גם ביכולת שלו להתקרב אליה. הוא ימצא מקום עבורה, כשהוא בעצמו יממש את רצונו.

=== וידאו קליפ ===
בוידאו קליפ, בן ארי נזכר (תוך כדי תספורת אצל אביו הרצל בן ארי) בילדותו, ומציג אותה ואת מסע החיפושים שלו אחר המקום שלו בעולם, ואחר חלומותיו. חלקו הראשון מצולם כולו בבית פרטי ובחלקו השני משולבים גם צילומים שלו ושל אביו בירושלים, בבית כנסת ובאצטדיון.

== מיקומי שיא ==

== קישורים חיצוניים ==
* 
* 
* 

קטגוריה:שירי חנן בן ארי
קטגוריה:שירים על ילדות
קטגוריה:סינגלים שהגיעו למקום הראשון במצעד העברי של מדיה פורסט
מכבי העברית

ההתאחדות העברית של מכבי באורוגוואי (בספרדית: Asociación Hebraica y Macabi del Uruguay), הידועה בכינויה מכבי העברית (Hebraica Macabi), היא קבוצת כדורסל אורוגוואית ממונטווידאו המשחקת בליגת העל האורוגוואית ובליגת האמריקות של פיב"א. הקבוצה נוסדה בשנת 1944, והשתתפה ברוב טורנירי הכדורסל של אורוגוואי.

== היסטוריה ==
מכבי עלתה לליגה השנייה של אורוגוואי בכדורסל ב-1972 ולליגה הראשונה ב-1973, כשזכתה בשלושה טורנירים פדרליים (הטורניר החשוב ביותר של אורוגוואי עד 2000). הקבוצה פרשה מכדורסל באורוגוואי ב-1997, אך אז חזרה ב-2004 לליגה השלישית. לאחר שעלתה ליגה פעמיים בתוך שלוש שנים, שיחקה מכבי בעונת 2007/08 בליגת העל האורוגוואית, וסיימה במקום השני.

מכבי זכתה באליפות הראשונה שלה בעונת 2011/12.

== תארים והישגים ==

* ליגת העל האורוגוואית
** זכייה (4): 2011/12, 2015/16, 2016/17, 2022/23
* ליגה מטרופוליטנה
** זכייה (1): 2006

==קישורים חיצוניים==

* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מועדוני תנועת מכבי: כדורסל
קטגוריה:מונטווידאו: ספורט
קטגוריה:אורוגוואי: ספורט
קטגוריה:מועדוני ספורט יהודים
טרבור סטיינס

טרבור סטיינס (באנגלית: Trevor Stines; נולד ב-15 ביולי 1994) הוא שחקן קולנוע, טלוויזיה ודוגמן אמריקאי. הוא התפרסם כששיחק בסדרת הטלוויזיה ריברדייל.

==ביוגרפיה==
סטיינס נולד באולימפיה, וושינגטון.

==קריירה==
בשנת 2016 שיחק בסרט האימה "טרור באמטוויל". לאחר מכן שיחק בכמה סרטים קצרים ובתפקידי אורח בסדרות טלוויזיה בהן הגולדברגים ומשפחת פוסטר.

בשנת 2017 גילם סטיינס את ג'ייסון בלוסום בסדרה ריברדייל, אחיה התאום של שריל בלוסום ובן זוגה לשעבר של פולי קופר (טירה סקובי), שהייתה מאורסת לו בסתר. עם תחילת העונה הראשונה מתגלה שג'ייסון נרצח בנסיבות מסתוריות, ועלילתה הראשית של העונה סובבת סביב מותו. תפקיד עליו קיבל ביקורות מצוינות. בשנת 2019 שיחק בסרט "Purity Falls".

בשנת 2021 שיחק בסרט העצמאי' "Evan Wood".

===דוגמנות===
בשנת 2019 חתם בסוכנות דוגמנים הממוקמת בלוס אנג'לס. הוא הופיע בפרסומות במספר מגזיני אופנה ולייף סטייל.

==חיים אישיים==
בשנת 2018 הוציא ספר שירה ופרוזה בשם "Leather & Glass" את ההשראה קיבל לדבריו מחייו: "קיבלתי השראה מכל דבר - מהעבר שלי, מהיחסים שלי עם חברים ומשפחה, ובעיקר משוררים אחרים".

==פילמוגרפיה==
===קולנוע===

{| class="wikitable sortable"
! שנה
! כותרת
! תפקיד
! class="unsortable" | הערות
|-
| 2015
|A Tragic Love Story
| צ'סטר
| קצר
|-
| rowspan="2" | 2016
|טרור באמטוויל
| ברט
|
|-
|The Impasse of Light
| גאנס
| סרט קצר
|-
| 2017
| Spen/cer
| פול ווטסון
| סרט קצר
|-
| 2018
|Watchdog
| ארול מורן
| סרט קצר
|-
| rowspan="2" | 2019
|Purity Falls
| ג'ייסון
|
|-
|Secrets at the Lake
| ריק רודס
|
|-
| 2021
| Evan Wood
| ג'וש ריצ'רדס
|
|-
|}

=== טלוויזיה ===
{| class="wikitable sortable"
!שנה
! כותרת
! תפקיד
! class="unsortable" | הערות
|-
| 2015
| Blue Match Comedy
| תרמילאי מס' 2
| פרק: "באמת? - ברוך הבא לשוודיה"
|-
| 2016
| משפחת פוסטר
| טריסטן צ'אקונה
| פרקים: "ארבעים" ו"צדק"
|-
| 2016
|Wrong Hole
|הדייט של קייט
| פרק: "דייטים זה קשה"
|-
| 2017–2022
| ריברדייל
| ג'ייסון בלוסום
| 17 פרקים
|-
| 2019
|Most Likely to Murder
| שון
| סרט טלוויזיה
|-
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים שנולדו ב-1994